Lav et referat af nedenstående tekst:

Tekst:
- Fjern momsen Sådan lød det fra Inger Støjberg, da hun tirsdag deltog i sin første debat under fanerne for hendes eget nystartede parti, Danmarksdemokraterne. I den sidste tid har TV2 Nord fortalt flere historier om nordjyske erhvervsdrivende, som er presset grundet de stigende energipriser. Netop de stigende priser, som truer lokalsamfundene, var tirsdag samtaleemnet blandt Inger Støjberg (DD) og minister for fødevarer, landbrug og fiskeri, Rasmus Prehn (S). Begge var i debatten fra Christiansborg enige om, at den nuværende situation er meget vanskelig. I slutningen af september indgik et bredt flertal i Folketinget derfor en energiaftale, som skulle give danskerne og de erhvervsdrivende en håndsrækning . En aftale som Danmarksdemokraterne også bakkede op om. - Vi havde dog også foreslået at fjerne momsen i et halvt år. Det havde selvfølgelig ikke hjulpet de små og mellemstore virksomheder, men det ville trods alt gøre, at borgere her i landet ville få nogle flere penge mellem hænderne, sagde Støjberg under debatten. Prehn og Støjberg skruer op for retorikken Trods den vedtagne energiaftale skriger de erhvervsdrivende stadigvæk på hjælp Rasmus Prehn pegede på indefrysningordningen, "der kan skubbe regningen lidt," som et af de værktøjer lokale købmænd og bagere kan tage i brug. - Mange synes ikke, det er nok, lød det dog fra Rasmus Prehn. Han talte derfor om, at Regeringen er åbne for nye input, da den nuværende hjælp ikke er tilstrækkelig. Rasmus Prehn har ligesom andre ventet på, hvilken politik Inger Støjberg og Danmarksdemokraterne vil have. Debatten på TV2 Nord gav ikke et entydigt svar, mente ministeren, men Inger Støjberg var hurtig til at berolige ham. - Inden der er gået lang tid, skal der nok komme noget fra os, lød det skarpt fra Inger Støjberg, inden hun sendte en stikpille af sted til regeringen. - I snakker om, at I har gjort noget for de lokale ved at åbne nærpolitistationer, men de trækker da ikke på strømmen, for de er aldrig åbne, sagde en spøgefuld Inger Støjberg. Konservativ plan skabte stridighed Den økonomiske politik blev også rundet i debatten, og her hæftede Prehn sig særligt ved én ting. - Jeg er bekymret for den økomiske plan som Søren Pape Poulsen (K) har lagt frem på vegne af den blå blok, som Inger Støjberg støtter. Her lægger man op til at spare rigtig mange penge i den offentlige sektor. Det kan betyde lokale skolelukninger, som også vil få indvirkning på købmandens indtjening i byen, sagde Rasmus Prehn. Dén kommentar havde en hovedrystende Inger Støjberg ikke meget tilovers for. - Har jeg misset valgudskrivelsen? grinte hun og fortsatte: - Vi er ikke De Konservative, vi er Danmarksdemokraterne.

Referat:
Inger Støjberg vil fjerne momsen på el vinteren over.